
1. NORDVISION

Nordvision (NV) er mediesamarbeidet mellom fem nordiske public service bolag:

- DR, Danmark
- Norsk rikskringkasting A/S (NRK), Norge

- Rikisutvarpid Sjonvarp (RUV), Island

- Sveriges Television AB (SVT), Sverige

- Yleisradio Oy (YLE), Finland
Assosierte medlemmer er:

- Utbildningsradioen (UR), Sverige

- Kringvarp Føroya (KVF), Færøyene

- Kalaallit Nunata Radio (KNR), Grønland

Disse retningslinierne er godkjent av NV-møtet den 2. desember 2008 og trer i kraft samme dato.
Mer informasjon om Nordvisions målsettinger og historikk finnes på www.nordvision.org.
1.1 Nordvisions visjon og målsettinger 
NV's formål er å styrke public service i Norden og i partnernes egne bolag, gjennom utveksling, samproduksjon, idéutvikling og vitensdeling. Utover dette søker man å bidra til å utvikle og styrke NV-bolagenes samarbeid med utenforstående partnere.

Det mer overordnede perspektiv er formulert av radiosjefene i et møte i København 7-8 november 1959: "Programsamarbetet de nordiska radioorganisationerna emellan utgör en viktig del ”av det kulturella samarbetet i Norden och måste utöver samarbetets ekonomisk-praktiska sidor anses ha ett självständigt kulturpolitiskt värde”.

Bolagene arbeider hver for seg og i fellesskap for å styrke NV-samarbeidet gjennom å:  

- organisere den nordiske innsats i egne bolag mest mulig hensiktsmessig for å sikre effektivitet på nordisk nivå og for å sikre økt volum og kvalitet i samarbeidets resultater

- arbeide systematisk og kontinuerlig med idéutvikling i de relevante produktionsenheter i bolagene, for å komme frem med originale samproduksjonsforslag til de nordiske programgruppene
- tilby de beste programmer til utveksling, samproduksjon og salg ved å aktivt søke å løse utfordringene med nordiske rettigheder og forsøke å sikre ”første opsjon” til hverandres programmer og innhold når det gjelder eksterne produksjoner 

- dele generøst av sin viten 
2. NORDVISIONS ORGANISASJONSSTRUKTUR

2.1 Generaldirektørenes møte

De nordiske generaldirektørers møte er NVs øverste besluttende organ som godkjenner NVs årsrapport og budsjett etter innstilling fra NV-møtet. 
Generaldirektørenes møte forberedes, refereres og følges opp av generaldirektørenes sekretariat.

2.2 NV-møtet

NV-møtet er ansvarlig for at NV-samarbeidet stimuleres og utvikles. Møtet består av partnernes tv- eller mediedirektører, samt andre relevante medarbeidere. 
NV-møtet beslutter hovedsaklig saker vedrørende de overordnede prinsipielle sider ved NV-samarbeidet. I tillegg består møtet av: 
- faglige diskusjoner omkring programstrategi 
- informasjon om nasjonale forhold
- internasjonale mediespørsmål, herunder EBU, EU og Nordisk Råd
NV-møtet rapporterer til Generaldirektørenes møte. Referatet fra NV-møtet oversendes med eventuelle rekommendasjoner, herunder godkjenning av NVs budsjett og årsrapport.
NV-møtet finner vanligvis sted to ganger årlig. NVS er ansvarlige for agenda for møtet, i samarbeid med ordfører og presidiet. Referat fra møtet utarbeides av NVS i samarbeid med ordfører og godkjennes endelig på det påfølgende NV-møtet. 

2.2.1 NVs ordfører

NVs øverste leder er NV-møtets ordfører, som er ansvarlig ovenfor generaldirektørerne for gjennomførelsen og utviklingen av NV-samarbeidet. NV-møtet velger selv sin ordfører for perioder på tre år.  
2.2.2 Presidiet

NV-møtets presidum foretar forberedende saksbehandling til NV-møtet. Presidiet ledes av NVs ordførende og består dessuten av representanter fra hvert land og NVs generalsekretær.

Presidiet tar beslutninger om de praktiske samarbeidsforhold ved behov og orienterer NV-møtet om vedtak i etterkant. Større saker forberedes og innstilles av presidiet til det påfølgende NV-møte. 

2.3 Nordvisionssekretariatet (NVS) 

Den daglige drift i samarbeidet ivaretas av NVS, under ledelelse av Nordvisions generalsekretær. 

2.3.1 Generalsekretæren

Generalsekretæren er overfor NVs ordfører ansvarlig for Nordvisionens daglige drift. Generalsekretæren leder Nordvisionssekretariatet (NVS) og utpeker selv sine medarbeidere. 

Generalsekretærens oppgaver er å sikre forutsetningene for at samarbeidets mål og visjoner kan oppfylles. 
Generalsekretæren utnevnes av generaldirektørene for en periode på 4 år (fra og med 2011), etter innstilling fra NV-møtet. 
2.3.2 Nordvisionssekretariatets virksomhet
NVS skal sikre at samarbeidet er hensigtsmessig, resultatorienteret og synlig i bolagene. NVS skal bidra til tilretteleggelsen av samarbeidet gjennom:

- 
initiativ som stimulerer og utvikler samarbeidet 
- 
synliggjøring av samarbeidets resultater internt og eksternt
- 
tilretteleggelse og profesjonalisering av samarbeidet, blant annet gjennom utvikling av praktiske redskaper 
- 
følge opp samarbeidet og løse løpende problemer 
NVS er også sekretariat for NV-fonden.

Språk

Sekretariatet skal beherske dansk, finsk, norsk og svensk muntlig og velger selv blant de skandinaviske språk for sine skriftlige fremstillinger. 

Praktiske forhold 

Sekretariatets plassering avgjøres i forbindelse med ansettelsen av generalsekretær. Som hovedregel skal sekretariatets placering gå på skift mellem bolagene, men generaldirektørerne kan gjøre unntak fra denne regel. Sekretariatets medarbeidere er administrativt underlagt vertsbolaget, med de rettigheter og plikter som gjelder for bolagets egne ansatte. Dette gjelder også utbetaling av lønn og pensjonsordninger.

Vertsbolaget administrerer også sekretariatets økonomi og regnskaper, med utgangspunkt i sekretariatets budsjett og med anvisningsrett for generalsekretæren.

Omkostningene ved dette, samt øvrige kostnader ved etablering og drift av NVS, inklusive overhead, fordeles mellom NV-bolagene, slik at RUV dekker 5% og DR, NRK, SVT og YLE hver dekker sin like store del av det resterende.

Sekretariatet skal gis en sentral og hensiktsmessig plassering i vertsbolagets lokaler, med tilgang til alle nødvendige fasiliteter og med prioritet fullt ut på linje med bolagets egne enheter og medarbeidere.

2.4 NV-koordinatorer

Hvert NV-bolag har en koordinator som ivaretar bolagenes praktiske NV-aktiviteter i samarbeid med andre medarbeidere i bolagene og med NVS. Kostnadene ved disse oppdragene bæres av bolagene selv. 

Koordinatorene arrangerer NV-møtet når dette finner sted i eget land og bistår likeledes programgruppene med møtearrangement og referat, om mulig.
2.5 Programgrupper

Nordvisions programgrupper har ansvar for samproduksjon og utveksling innenfor sitt sjangerområde. I programgruppene møtes bestillere og produsenter fra NV-bolagene. 

Programgruppene blir opprettet og får sitt oppdrag fra NV-møtet, i tråd med de prioriterte samarbeidsområder, for tiden: 
BARN

DRAMA

FAKTA

UNDERSØKENDE JOURNALISTIKK

UNDERVISNING

Gruppene skal: 

-  behandle initiativer fra NV-møtet og NVS
-  dele bestillerstrategier med henblikk på å øke relevansen av utveksling og samproduksjoner 
-  ta stilling til nye samproduksjonsidéer

-  følge opp utviklingen av pågående samproduksjoner 

Gruppene rapporterer til NV-møtet. Referater fra møtene med eventuelle beslutninger og rekommendasjoner oversendes NVS. 
Hver gruppe velger selv en ordfører, fortrinnsvis en bestiller. Ordfører forbereder og leder gruppens møter.

2.6 Nordisk forhandlergruppe

NFG består av jurister og forhandlere fra NRK, YLE, SVT, SR, UR, SRAO og DR.

Gruppens formål og oppgaver er som følger:

· Erfaringsutveksling om de enkelte bolags forhandlinger med rettighetshaverne med henblikk på å styrke bolagenes forhandlingsposisjon i rettighetsforhandlinger

· Orientering om nasjonale lovgivningsmessige tiltak på det rettighetsmessige området

· Evtentuell koordinering av høringssvar til EU

· Informering av den felles nordiske lobbyist om relevante rettighedsmessige emner og initiativer med henblikk på å styrke lobbyarbeidet på det rettighedsmessige område

· Drøftelse av bolagenes strategier for rettighedservervelse og -forhandlinger

NFG deltar i programgruppenes møter etter ønske og mot finansiering av reiseoppkostninger. Utover dette utfører ikke NFG utredninger eller gir løpende veiledning til programgruppene. 

På bakgrunn av drøftelsene på NFGs møter utarbeides det hvert halvår en rapport til NV- og GD-møtet, med særlig fokus på nytt om rettighetsforhandlinger og lovgivningsmessige tiltak. 
2.7 Andre grupper 

I det nordiske samarbeid er det et kontinuerlig behov for prosjektmøter, produsentnettverk og faggrupper. Disse gruppene møtes for å følge opp konkrete prosjekter eller for erfaringsutveksling og faglig inspirasjon.

Gruppene møtes på eget initiativ, vurderer selv sin møteform og hvordan de velger å rapportere til NV-møtet. NVS følger opp nettverks- og faggruppene i den grad det er relevant.  

En oversikt over eksisterende produsentnettverk og faggrupper finnes på www.nordvision.org.

2.8 Generelt om møter i NV-samarbeidet

Arrangementsoppdrag og kostnader ved samarbeidet
Nordvisions møter går på rundgang i de nordiske land. Vertbolaget har ansvar for hotellbooking og praktisk møtearrangement, herunder teknikk og bevertning. Reise og opphold og evt. andre utgifter ved deltakelse bekoster deltakerne selv. 

Dersom det påløper andre utgifter skal spørsmålet om en evt kostnadsfordeling mellom bolagene være tatt opp og løst på forhånd.
På alle nivå i samarbeidet gjelder at oppdrag som ordfører går på rundgang mellom bolagene og er ulønnet.

Møtenes språk

Møtene foregår på skandinavisk. Hvert bolag ser selv til at behovet for tolkning blant egne deltakere er dekket. NVS bistår ellers med oversettelse om mulig. 
Møter med eksterne bolag

Dersom representanter for to eller flere NV-bolag holder møte med parter  som ikke er medlem av NV, som for eksempel sportssjefenes møter med bl.a. TV2 DK og TV2 Norge, skal de saker som kun gjelder NV eller som i betydelig grad berører interne forhold i NV, tas opp i eget møte med deltakere kun fra NV-bolag. Har saken adresse også til de eksterne, tas den først opp i det lukkede NV-møte og senere i møte med de eksterne. 

3. NORDVISJONENS AKTIVITETSOMRÅDER
3.1 Utveksling

Alt innhold produsert av et NV-bolag uten rettighetsbelagt materiale skal som prinsipp stilles til rådighet for de andre NV-bolag uten vederlag. 
Programformater
Programformater utviklet innom et NV-bolag er ikke til rådighet vederlagsfritt for de øvrige, men må kjøpes til regulær markedspris. Dersom også nasjonale konkurrenter viser interesse har NV-bolaget fortrinnsrett - og da fortsatt til markedspris.
3.1.1 Programutveksling
Program som utveksles kan NV-bolagene sende et ubegrenset antall ganger i et ubegrenset antall år, så vidt mulig i alle typer kanaler og på alle plattformer.  
Har et NV-bolag brukt rettighetsbelagt materiale, for eksempel fra eksterne produksjonsbolag, og det ikke påløper rettighetsutgifter som i sum per land overstiger 12.000 skandinaviske kroner per program / episode, stilles programmet på samme måte til rådighet ”mot kostende”: de interesserte NV-bolag får sende programmet mot å dekke de aktuelle rettighetsutgifter. Dersom utgiftene i sum per land derimot overstiger skandinaviske kroner 12.000, blir programmet å selge til markedspris. 

Viser det seg senere at kostnadene blir høyere enn først antatt, må det tilbydende bolag selv dekke denne uforutsette kostnad. Dette gjelder også om kostnaden i og med dette overstiger de 12.000 skandinaviske kroner.

De frie sendingsrettigheter er eksklusive. Det vil si at dersom et NV-bolag allerede har bekreftet interesse, kan den som tilbød programmet ikke uten NV-bolagets samtykke på noe tidspunkt selge programmet til dennes nasjonale konkurrenter.

Dersom et nordisk TV-bolag utenfor NV vil kjøpe et utvekslingsprogram, og NV-bolaget i vedkommende land ennå ikke har bekreftet sin interesse, kan den som tilbød programmet til NV - for i det hele tatt å få selge -  gi NV-bolaget en konkret frist, såvel for å bekrefte interesse som for å sende. Det samme skal gjelde i de tilfeller der NV-bolaget allerede har sendt en eller flere ganger, men ennå ikke bestemt seg for ytterligere sendinger.

Fristen for å bekrefte interesse bør være minimum 14 dager, og for å sende, minimum tre måneder. Ved utpregede dagsaktuelle programmer kan det settes en kortere frist.

Programmer som et bolag har tatt inn gjennom utvekslingen, må ikke redigeres eller gjenbrukes i en ny sammenheng uten det produserende bolags tillatelse.

Dersom et NV-bolag har fått tillatelse til å benytte materiale fra et annet NV-bolag uten vederlag, er dette materialet også fritt tilgjengelig for andre NV-bolag. Hvis et slikt program derimot selges til en tredjepart, skal den som selger programmet avregne en passende minuttpris til det NV-bolag som leverte innslaget. Ved spørsmål om salg av et slikt program til et konkurrerende bolag i leverandørens hjemland, kan salget i det hele tatt ikke finne sted uten leverandørens samtykke.

Dersom produserende bolag finner at et utvekslingsprogram må trekkes tilbake av hensyn til personvern eller andre tungtveiende grunner, og dette blir til hinder for et mottakende bolags første sending, vil det mottakende bolag kunne kreve refundert sine utgifter for eksempel til versjonering. Har mottakende bolag allerede sendt én gang, kan slik refusjon ikke lenger kreves.

3.1.2 Nyhetsutvekslingen (ERN-N)
Som en frittstående del av nyhetssamarbeidet innen EBU, har de fem NV-bolagene siden 1993 hatt sin egen daglige nordiske nyhetsutveksling, den såkalte ERN-N. De nordiske innslagene legges ut på EBU-nettet og er når intet annet er sagt, til disposisjon også for andre medlemmer av EBU.

NV-bolagenes nasjonale konkurrenter har i det hele ikke tilgang til innslag fra eget land. (MTV kan ikke bruke YLE-innslag, TV2 DK ikke DR-innslag  og  TV2 NO ikke NRK-innslag.) Men for øvrig kan de fritt bruke de andre innslagene. MTV, TV2 DK og TV2 NO har anledning til å komme med tilbud til ERN-Ns koordinator, men de kan ikke delta på de redaksjonelle konferanser. 

Transnasjonale bolag som f.eks. Euronews og byråene APTN/Reuters får ikke bruke materialet før etter 23.30 cet.   

ERN-N formidler også stoff til NV-bolag fra land utenfor Norden. Prosedyren for slike overspillinger er som for de øvrige, med tillegg av følgende særlige regler:




- overspillingen skal primært gjøres fra EBU-bolag som er tilknyttet EBU's  satellittsystem;

- overspillingen kan også gjøres fra andre TV-stasjoner, dersom denne har permanent link til et EBU-bolag med satellittforbindelse. Det NV-bolag som ønsker overspillingen, må selv dekke evt. kostnader ved bruk av slik lokal link og evt. overspillingsgebyr;

- innslagene må kun bestå av bolagets eget materiale (altså ikke bilder fra byråene eller fra andre lands TV-bolag som har vært vist i andre EVN-sendinger), med mindre det er klarert med opphavsbolaget;

- overspilling av arkivmateriale vurderes av koordinator i hvert enkelt tilfelle;

- tomme ruter eller meldinger som "insert picture here" er ikke tillatt;

Koordinator har rett til å avvise overspilling av bilder fra saker som allerede er godt dekket på EVN  - med mindre det dreier seg om utfyllende stoff.
3.1.3 Arkivtjenester

Mellom NV-bolagene er alt arkivmateriale stilt til rådighet vederlagsfritt, hva angår bolagenes egne rettigheter. Kun eventuelle eksterne rettigheter og leveringstekniske kostnader blir å dekke av det bolag som rekvirerer. Kostnader til research eller andre arkivtjenester kan også faktureres etter avtale.
Hvert bolag har én fast arkivkontakt. Enhver forespørsel og leveranse skjer mellom disse kontaktene.
Hvis eksterne produsenter som produserer på vegne av et NV-bolag skal benytte arkivstoff fra andre bolag skal vilkårene for bruk av materialet klart fremgå av kontrakten mellom det ansvarlige bolag og den eksterne produsent. 

3.2 Samproduksjoner
Ved samproduksjoner mellom NV-bolag skal spørsmålet om senderettigheter primært reguleres i samproduksjonsavtalen. Er dette likevel ikke gjort, gjelder reglene for programutveksling tilsvarende. 

De NV-bolag som har takket nei til å komme med som samprodusent, kan senere ikke gjøre krav på senderett gjennom reglene for programutveksling. 
De ulike former for samproduksjon

Med rom for visse variasjoner har NV tre ulike former for samproduksjon:

a) 
Den reelle samproduksjon, dvs den der samprodusenter deltar med administrative, tekniske eller programmessige / kreative ressurser, evt. i tillegg til penger.

b)
Collection, der hver av partene er ansvarlig for ett eller flere bidrag og samtlige bidrag stilles til rådighet for alle. Her kan det enkelte bidrag også være utviklet av en felles styringsgruppe - og/eller av en overordnet producer med rett til "final cut".

c) 
Økonomisk samproduksjon, der samprodusentene kun legger i penger og får en mulighet til å påvirke prosjektets utvikling.

Premisser for forslag om samproduksjon

Alle tilbud/forslag om samproduksjon fra et NV-bolag skal innenfor Norden i første omgang kun rettes til de øvrige NV-bolag. Bare dersom et NV-bolag takker nei, kan tilbudet/forslaget gå videre til dette bolags nasjonale konkurrenter. 
Forslaget skal fremmes skriftlig, med den nødvendige informasjon for å kunne gå inn i produksjonen. Det skal gis en rimelig tidsfrist for interesse, sett i forhold til prosjektets karakter og tidsplan.  
Interessegivning
En preliminær interesse er uforpliktende og kan uten begrunnelse og konsekvenser når som helst trekkes tilbake. 

Det normale vil være at samproduksjonsbidrag fra DR, NRK, SVT og YLE er like store. Bidrag fra RUV og FST settes normalt til 20 % av bidragene fra de større bolagene. Dersom både FST og YLE er med, blir det totale finske bidrag normalt det samme som for DR, NRK eller SVT.
Forsinket interesse (late participants)

Der annet ikke fremgår av partenes samproduksjonsavtale, gjelder følgende:

Dersom et NV-bolag først har takket nei til å komme med som samprodusent,  men senere ombestemmer seg og melder sin interesse, skal bolagets bidrag i utgangspunkt være det samme som om det var kommet med fra start. 

De parter som allerede er med, kan likevel enes om å akseptere at bolaget kommer med som samprodusent med et lavere bidrag. De samme parter enes i så fall også om hvordan bidraget skal disponeres/fordeles.

Dersom bolaget ønsker å kjøpe en senderett, kan heller ikke dette skje uten samtlige samprodusenters samtykke - med mindre kjøper vil akseptere  at retten ikke brukes før seks måneder etter at samtlige samprodusenter har hatt sin første sending. Med en slik aksept fra kjøper, kan hovedprodusent når som helst selge til ordinær markedspris, uten å spørre sine samprodusenter.

Det forutsettes at nasjonale konkurrenter til det NV-bolag som har takket  nei, her ikke innrømmes bedre betingelser enn de som er tilbudt NV-bolaget.

Forholdet til eksterne medprodusenter

Dersom et NV-bolag vil gå i samproduksjon med en fri produsent eller et annet ekstern bolag, er dette ikke til hinder for at NV-bolaget på prosjektets vegne også invitere med andre bolag fra NV  - selv om det er den eksterne part som er den egentlige hovedprodusent. Bare innad i NV vil det inviterende NV-bolag da stå som hovedprodusent. Dette gjelder også i forhold til NV-fonden.

Kreditering

Det skal av programmenes kreditering alltid fremgå at det dreier seg om en NV-samproduksjon, med angivelse av hvilke NV-bolag/kanaler som er med.

Har prosjektet mottatt støtte fra NV-fonden, skal også Fondet krediteres.

Samproduksjonsavtaler

Hovedprodusent plikter å sørge for at skriftlig avtale er inngått før opptak.  
Er det ikke mulig å få undertegnet slik avtale før opptak, skal bolagene inntil videre skriftlig bekrefte sin interesse, for eksempel i form av en intensjonsavtale. 

Standardkontrakter finnes på NV’s hjemmeside www.nordvisjonen.org.

3.3 Andre samarbeidsområder


3.3.1 Internasjonale sportsrettigheter
NV-bolagene har en erklært og løpende samordning av interesser, som f.eks. ved teknisk og journalistisk samarbeid under olympiske leker og ved andre større idrettsarrangement.

Primært vil bolagene fortsatt søke å sikre seg internasjonale sportsrettigheter via EBU eller ved egne nasjonale kontakter. Alternativt er de alle samtidig åpne for et forpliktende samarbeid med andre NV-bolag, evt. også med andre nordiske partnere. Et slikt samarbeid vurderes fra sak til sak.

Den nordiske ”sitatavtale” om fri tilgang til nyhetsglimt fra sportssendinger har tilslutning fra bl.a. DR, NRK, RUV og SVT  - men foreløpig ikke fra YLE. 
3.3.2 ”Nordif2”-samarbeidet
Nordif 2 er Nordvisions felles digitale distributionssystem. 
Rollefordeling

- NV-møtet har det overordnede ansvar for systemet. Det enkelte bolag er ved sitt medlem i NV-møtet ansvarlig overfor samarbeidet for etablering og drift av egne systemer som gjør Nordif2 funksjonsdyktig.

- Styringsgruppen for Nordif 2 er nedsatt av NV-møtet med en representant for hver organisation. Formannsskapet i gruppen går for to år av gangen på omgang mellom bolagene, NVS deltar som sekretariat i Styringsgruppens møter. Styringsgruppen er overfor NV mødet ansvarlig for etablering, drift og utvikling af Nordif 2, herunder relationerne til eksterne leverandører. 

- Superbrukergruppen består av en representant for hvert bolag. Ytterligere medarbeidere kan delta i møtene. Superbrukergruppen rådgir Styringsgruppen.

- NV sekretariatet fungerer som sekretariat for Styringsgruppen og innkaller og leder møter i superbrukergruppen. Kontakten med eksterne leverandører og administrasjonen av systemet ivaretas i det daglige av NVS.
Samarbeidsprinsipper

Bolagene driver Nordif 2 i fellesskap, hvilket innebærer at: 
· det inngås likelydende supportavtaler med leverandøren

· alle driftforstyrrelser eller funksjonsfeil i systemet rapporteres til Styringsgruppen via NV sekretariatet

· alle henvendelse til evt. eksterne leverandører, herunder oppdrag om videreutvikling går via NV sekretariatet

· driftsforstyrrelser eller disposisjoner det enkelte medlem er ansvarlig for og som medfører omkostninger for de øvrige, betales av det pågjeldende medlem.

En nærmere beskrivelse av samarbeidsprinsippene kan leses i Appendix 1, Samarbeidsavtale Nordif2. 

4. Det nordiske TV-samarbeidsfond 
Fondets styre har i møte den 19.mars 1998 vedtatt følgende statutter, her gjengitt med endringer av 12. juni 2008: 

0. Innledning 
Det nordiske TV-samarbeidsfond er etablert 1.juli 1987 gjennom særskilt avtale mellom de fem TV-bolag som er medlem av Nordvisjonen, DR, NRK, RUV, SVT og YLE. Avtalen er fornyet i 1995. Fondet er finansiert ved de inntekter bolagene har ved kabeldistribusjon av deres programmer i Norden. Fondet er åpent også for tilskudd fra andre grupper av rettighetshavere. 

Hensikten med fondet er å styrke det nordiske kultursamarbeid, herunder å øke produksjon og distribusjon av nordiske TV-program og å stimulere bruken av nordiske opphavsmenn og utøvende kunstnere. 
Fondet ledes av et styre som også avgjør alle søknader om støtte og som er ansvarlig overfor de fem eierbolags radiosjefer/generaldirektører. Styret har fem medlemmer, ett fra hvert eierbolag. Det velger selv sin ordfører for perioder på tre år. Nordvisionssekretariatet har ansvaret for den daglige drift. 

Kostnader ved fondets administrasjon bæres av de fem eierbolag og blir ikke å belaste fondets midler. 
1. Forvaltning av fondets inntekter og kapital 
1.1 Til styrets disposisjon 
For å sikre en fortsatt distribusjon av eierbolagenes ulike kanaler, kan styret etter eget skjønn sette av en del av fondets inntekt til bruk f.eks. til en aktiv markedsføring overfor kabeldistributører og -abonnenter. En slik avsetning hentes ut fra bolagenes nasjonale kvoter, i en fordeling proporsjonal med siste års inntekt. De bolag som ikke er berørt av den enkelte aksjon, er heller ikke ansvarlig for noen del av en slik kostnad. 

1.2 Nasjonale kvoter 
Fondets inntekter fordeles løpende og innen fondets rammer til nasjonale kvoter som under styrets kontroll forvaltes i det eierbolag som har tilført dem. 

1.2.1 Til utvikling 
Med proporsjonale uttak fra de nasjonale kvoter er det i 1993 satt av tre millioner svenske kroner til utvikling av nye fakta- og fiksjonsprosjekt. Avsetningen tar i første rekke sikte på å støtte utviklingen av nye programformer og nye former for samarbeid, med særlig vekt på bruken av nye medier, og står til rådighet for alle fondets eierbolag. 

Styret kan beslutte å la deler av utviklingsmidlene administreres av andre NV-organer. 

Utviklingsmidlene fylles opp i januar hvert år med 2 millioner DKK, som normalt fordeles i årets to tildelingsrunder. Avsetningen hentes ut fra bolagenes nasjonale kvoter, i en fordeling proporsjonal med siste års inntekt. Midler fondsstyrelsen har valgt å ikke fordele legges automatisk til neste års midler. 

1.2.2 Til produksjonsstøtte 
De fondsinntekter som ikke blir satt av til utvikling etter pkt 1.2.1, går gjennom de nasjonale kvoter i sin helhet til produksjonsstøtte, slik at hver kvote med styrets godkjenning står til rådighet kun for det eierbolag som har tilført dem. 

1.3 Deponering av fondets kapital 
Hver av de nasjonale fondskvoter beror på egen konto i det bolag som har tilført dem. Utviklingsmidlene beror på egen konto i det bolag der fondets sekretær har sitt kontor. 

1.4 Renter 
Renter av innestående fondskapital tilføres henholdsvis de nasjonale kvoter og de avsatte utviklingsmidler. 

1.5 Regnskap 
Revidert regnskap for det foregående år skal hvert år legges fram av fondets sekretær, med henblikk på styrets godkjenning. 

1.6 Manglende dekning 
Dersom styret på det enkelte bolags anbefaling disponerer midler utover det som til enhver tid finnes i bolagets egen kvote, står bolaget alene som garantist for de forventede inntekter. 

2. Om søknader 
2.1 Hvem kan søke? 
Kun de bolag som er medeiere i fondet kan søke, og da i utgangspunktet kun søke støtte til prosjekter der bolaget selv er hovedprodusent (i betydningen hovedprodusent i Nordvisionssammenheng, se pkt 2.2). 

Samprodusenter kan søke fonden, hvis det er snakk om et samproduksjonsbidrag større enn 500.000 DKK. 

Når det gjelder prosjekt som ikke har noen desidert hovedprodusent, eller der også én eller flere av eierbolagene har ansvaret for deler av produksjonen, vil de begge / alle kunne søke på lik linje som hovedprodusenter, altså 50%, se pkt 2.4. 

Om prosjekt som drives i samarbeid med eksterne parter, se pkt 2.2. 

2.2 Prosjekt som kan få støtte 
2.2.1 Samproduksjoner 
Produksjonsstøtte gis normalt kun til samproduksjoner mellom to eller flere av fondets eierbolag, med visse krav også til samprodusenters bidrag, se pkt 2.4. 

Det er ikke ekskluderende om prosjektet i tillegg har eksterne medprodusenter, så som frie produsenter eller andre TV-bolag, heller ikke om en slik ekstern part er den egentlige hovedprodusent. Som hovedprodusent internt i NV og i forhold til fondet, blir i så fall å anse det eierbolag som har hånd om de nordiske TV-rettigheter. 

Det er heller ikke ekskluderende om det hovedproduserende eierbolag vil sette selve produksjonen ut på entreprise. 

Når det gjelder utviklingsstøtte, er det tilstrekkelig at prosjektet vil kunne føre frem til en slik samproduksjon. 

2.2.2 Prosjekt basert på pre-sale 
Produksjonsstøtte kan unntaksvis gis også til prosjekt som er basert på pre-sale. Statuttene gjelder tilsvarende som for samproduksjoner. 

2.3 Programområder 
Støtten bør fortrinnsvis gå til prosjekt som gjør bruk av nordiske opphavsmenn og utøvende kunstnere. Særlig hensyn bør tas til prosjekt for barn og ungdom. Det gis også støtte til særlig ressurskrevende kultur- og faktaprosjekt, for produksjonsstøttens del da fortrinnsvis til prosjekt som allerede har fått utviklingsmidler. 

Når det gjelder utvikling bør støtten først og fremst gå til konkrete programprosjekt med vekt på flermediale projekter. Unntaksvis kan støtte også gis til utvikling av nye produksjons- og/eller samarbeidsformer. 

I utgangspunkt støttes ikke utviklingsprosjekter hvor det skal utvikles dummy / pilot av allerede etablert konsept eller ren seminar- og reisevirksomhet. Det gis vanligvis heller ikke støtte til prosjekter som utelukkende handler om research, med mindre det er snakk om et samarbeid hvor research er det avgjørende, for eksempel i forbindelse med undersøkende journalistikk. 

2.4 Hvor mye kan det søkes om? 
Når det gjelder utviklingsstøtte, er den øvre grense vanligvis EUR 20.000, under forutsetning av at minst to bolag deltar og selv dekker en del av de aktuelle kostnader. 

Når det gjelder produksjonsstøtte, kan hovedprodusent søke et beløp som maksimalt tilsvarer 50% av det bolaget selv bidrar med. I tillegg skal minst ett av de øvrige eierbolag bidra med et beløp som tilsvarer minimum 10 % av det beløp hovedprodusent vil søke fra fondet, eller har et tilsvarende stort ansvar for selve produksjonen*. Er samprodusenten kun RUV eller FST, er det tilsvarende minimumskrav satt til 2 %.* 

*) Dette er et minimumskrav og utelukker ikke at bidraget er på mer enn de 10, respektive 2 %. 

2.5 Søknadsfrister 
Fondet har normalt to utlysninger per år. Søknadsfrister kunngjøres på www.nordvision.org. 
Alle søknader om produksjons- og utviklingsstøtte, sendes til bolagenes fondsstyremedlem innen søknadsfristen. Fondsstyremedlemmene påser at søknadene oppfyller de formelle krav, at de er i overenstemmelse med bolagenes ønsker og behov, og foretar på bakgrunn av dette de nødvendige prioriteringer. Bolagene videresender deretter søknadene til fondens sekretær. 

Styret kan unntaksvis også akseptere søknader utenom de ordinære frister. 

2.6 Søknadenes form 
Alle søknader fremmes skriftlig og på et av fondets to skjemaer, for henholdvis utviklings- og produksjonsstøtte. Søknadsskjema med bruksanvisning finnes på www.nordvision.org. 

2.7 Søknadenes innhold 
2.7.1 Utvikling 
Det skal i søknaden gjøres rede for prosjektets mål, for utviklingsarbeidets enkelte deler og for den praktiske gjennomføring, herunder også det antatte interne forbruk av medarbeidere og teknikk, og med navn på de ansvarlige. I denne sammenheng, også for utviklingsfasens budsjett og tids- og finansieringsplan. 

Det omsøkte beløp til utvikling angis i EUR. 

Deltakelse fra andre parter skal dokumenteres.
2.7.2 Produksjonsstøtte 
Det skal i søknaden gis de mest mulig eksakte opplysninger om det ferdige programs antatte lengde, dets form og innhold, de sentrale personer i produksjonen, et samordnet budsjett, en finansieringsplan og en tidsplan. 

Den forpliktende interesse fra minimum ett annet NV-bolag skal alltid dokumenteres skriftlig. Manuskript eller fyldig synops skal også kunne fremlegges, om fondsstyret så ønsker. 

Det omsøkte beløp angis i hovedprodusentens egen valuta. 

2.7.3 Overføring til nye prosjekter 
Ønsker et bolag å overføre allerede bevilgede fondsmidler fra ett prosjekt til et annet, må styrets samtykke innhentes, enten ved en ny søknad eller som del av en rapport om utviklingen av det opprinnelige prosjekt. 

2.8 Hvor skal søknadene sendes? 
Alle søknader sendes digitalt til bolagets fondsstyrerepresentant. Oppdatert kontaktinformasjon fins til enhver tid på www.nordvision.org/nordvisionsfonden. 

2.9 Søknadenes behandling 
Fonddstyrerepresentantene videresender alle prioriterte søknader til NV-sekretariatet. Søknader om produksjonsstøtte forberedes i det enkelte bolag og bolagets representant innstiller til styret. Sekretariatet videresender alle utviklingssøknadene i sin helhet til de fire andre bolags styrerepresentanter. 

Styrets avgjørelser krever simpelt flertall. 

Beslutninger om tildeling kunngjøres på www.nordvision.org/nordvisionsfonden. Alle styrets avgjørelser er endelige og kan ikke overprøves. 

3. Premisser for utbetaling og rapportering 
3.1 Generelt 
Støtte som ifølge sluttrapport ikke er brukt, blir å tilbakeføre fondet. 

3.2 Utvikling 
Utbetaling eller overføring av utviklingsmidler kan kun skje ved skriftlig melding fra fondets sekretær til det bolag som forvalter fondets utviklings-konto. Slik melding påkalles ved faktura til gjeldende bolag, rettet til sekretæren. 

Søkere som får utviklingsstøtte inngår en gjensidig forpliktende avtale med fondet, bl.a. på følgende punkter: 

- Støtten utbetales normalt i to rater, fortrinnsvis med 50 % ved kontraktens undertegning og det resterende ved levering av en tilfredsstillende rapport. 

- En endelige rapport må foreligge senest seks måneder etter utgangen av den tidsplan som lå til grunn for søknaden. Regnskap settes opp i samsvar med det i sin tid fremlagte budsjett. Evt. besparelser i forhold til budsjett skal fordeles forholdsmessig på alle finansieringsplanens bidrag. Rapporten bør også dokumentere prosjektets resultat og skissere de videre planer.
- Det forutsettes at det i første rekke er de øvrige NV-bolag som inviteres til å komme med som samprodusenter og at prosjektets øvrige resultater deles nordisk. 
- Dersom søker overlater ansvaret for prosjektet til andre, plikter samme søker å se til at den som overtar også overtar det kontraktfestede ansvar overfor fondet. 

3.3 Produksjonsstøtte 
Overføring av produksjonsstøtte kan kun skje ved skriftlig anmodning fra den søker som er bevilget støtten, til den økonomiansvarlige som forvalter den aktuelle nasjonale kvote. Anmodningen skal angi prosjektets tittel, dato for fondets vedtak om støtte, fondets registreringsnummer, samt bolagets eget produksjonsnummer og artskode. 

Støtten utbetales normalt i to like store rater, den første når produksjonen er igang og den produksjonsansvarlige selv ber om det, og den andre så snart det er fremlagt en tilfredsstillende rapport om prosjektets utvikling. Er det tale om en støtte på mindre enn 500.000 skandinaviske kroner, eller er det godtgjort at produksjonen på det nærmeste allerede er avsluttet, kan hele støtten utbetales under ett. 

Styret kan etter omstendighetene også lempe på bolagets plikt til å rapportere. 

